ಲಿಪಿಡ್ ಸಿದ್ಧಾಂತದ ಪ್ರಕಾರ ಅಸಾಮಾನ್ಯವಾಗಿ ಅಧಿಕ ಕೊಲೆಸ್ಟರಾಲ್‌ ಪ್ರಮಾಣಗಳು (ಹೈಪರ್‌ಕೊಲೆಸ್ಟರಾಲೇಮಿಯಾ); ಅಂದರೆ, ಹೆಚ್ಚು ಕೇಂದ್ರಿಕೃತ LDL ಮತ್ತು ಕಡಿಮೆ ಕೇಂದ್ರಿಕೃತ ಕ್ರಿಯಾತ್ಮಕ HDL ಗಳು ಹೃದಯ ರೋಗಕ್ಕೆ ಸಂಬಂಧಿಸಿರುತ್ತವೆ. ಏಕೆಂದರೆ ಇವು ಧಮನಿಗಳ ಒಳ ಪದರುಗಳಲ್ಲಿ ಕೊಬ್ಬಿನ ಅಂಶ ಬೆಳೆಯುವುದನ್ನು ಉತ್ತೇಜಿಸುತ್ತದೆ (ಅಥೆರೋಸ್‌ಕ್ಲೀರೋಸಿಸ್). ಈ ರೋಗವು ಹೃದಯಾಘಾತ, ಆಘಾತ, ಹೃದಯನಾಳದ ಹೊರವಲಯದ ರೋಗಗಳಿಗೆ ದಾರಿ ಮಾಡಿಕೊಡುತ್ತದೆ. 

ಅಧಿಕ ರಕ್ತ LDL ನಿಂದ, ಅದರಲ್ಲೂ ಅಧಿಕ LDL ಕಣಗಳ ಸಂಗ್ರಹ ಮತ್ತು ಚಿಕ್ಕ LDL ಅಳತೆಯ ಕಣ, LDL ಕಣಗಳ ಕೊಲೆಸ್ಟರಾಲ್‌ ಪ್ರಮಾಣಕ್ಕಿಂತ ಹೆಚ್ಚು ಈ ಪ್ರಕ್ರಿಯೆಗೆ ಸಹಾಯವಾಗುತ್ತದೆ. ಆದ್ದರಿಂದ 

LDL ಕಣಗಳು ಕೆಲವೊಮ್ಮೆ "ಕೆಟ್ಟ ಕೊಲೆಸ್ಟರಾಲ್‌" ಎಂದು ಕರೆಯಲ್ಪಡುತ್ತವೆ. ಏಕೆಂದರೆ ಅವುಗಳು ಎಥೆರೋಮಾ ಬೆಳೆಯಲು ಸಹಕಾರಿಯಾಗಿವೆ. ಇನ್ನೊಂದು ಕಡೆ, ಕೊಲೆಸ್ಟರಾಲನ್ನು ಜೀವಕೋಶಗಳಿಂದ ಮತ್ತು ಎಥೆರೋಮಾದಿಂದ ತೆಗೆಯುವ ಕ್ರಿಯಾತ್ಮಕ HDL ನ ಹೆಚ್ಚಿನ ಸೇರ್ಪಡೆಯಿಂದಾಗಿ, ಭದ್ರತೆಯನ್ನು ಕೊಡುತ್ತದೆ ಮತ್ತು ಅದನ್ನು ಕೆಲವೊಮ್ಮೆ "ಒಳ್ಳೆಯ ಕೊಲೆಸ್ಟರಾಲ್‌" ಎನ್ನುತ್ತಾರೆ. ಈ ಸಮತೋಲನಗಳು ಹೆಚ್ಚಾಗಿ ಪಾರಂಪರಿಕವಾಗಿ ಕಂಡು ಬರುತ್ತವೆ. 

ಆದರೆ ದೇಹದ ಬೆಳವಣಿಗೆ, ಔಷಧಿಗಳು, ಆಹಾರ ಪದ್ಧತಿಗಳು ಮುಂತಾದ ಅಂಶಗಳಿಂದ ಇದನ್ನು ಬದಲಾಯಿಸಬಹುದು.

ಹೆಚ್ಚಿನ LDL ಕಣಗಳು ಇರುವ ಸಂದರ್ಭಗಳಲ್ಲಿ, ಅದರಲ್ಲೂ "ಚಿಕ್ಕ ಸಾಂದ್ರತೆ" (sdLDL) ಕಣಗಳು, ಧಮನಿಗಳ ಪದರುಗಳಲ್ಲಿ ಎಥೆರೋಮಾ ಬೆಳೆಯಲು ಸಹಕರಿಸುತ್ತವೆ. ಈ ಸ್ಥಿತಿಯನ್ನು "ಅಥೆರೋಸ್‌ಕ್ಲೀರೋಸಿಸ್" ಎನ್ನುತ್ತಾರೆ. ಇದು ಹೃದಯದ ಪರಿಧಮನಿಯ ರೋಗ ಮತ್ತು ಬೇರೆ ರೀತಿಯ ಹೃದ್ರೋಗಕ್ಕೆ ಪ್ರಮುಖ ಕಾರಣವಾಗುತ್ತದೆ. ಇದಕ್ಕೆ ವಿರುದ್ಧವಾಗಿ, HDL ಕಣಗಳು(ಅದರಲ್ಲೂ ದೊಡ್ಡ HDL), ಕೊಲೆಸ್ಟರಾಲ್‌ ಮತ್ತು ಪ್ರಚೋದಕ ಮಧ್ಯವರ್ತಿಗಳನ್ನು ಎಥೆರೋಮಾದಿಂದ ಹೊರಹಾಕುವ ಯಾಂತ್ರಿಕ ವ್ಯವಸ್ಥೆ ಎಂದು ಗುರುತಿಸಲ್ಪಡುತ್ತದೆ. ಹೆಚ್ಚಾದ ಕೇಂದ್ರೀಕೃತ HDL ಗಳು ಎಥೆರೋಮಾದ ಮುನ್ನಡೆ ಮತ್ತು ಹಿನ್ನಡೆಗಳಿಗೆ ಸಂಬಂಧಿಸಿವೆ. 

೨೦೦೭ರ ಅಧ್ಯಯನದ ಒಟ್ಟುಗೂಡಿಸಿದ ಅಂಕಿ ಅಂಶಗಳ ಮೇಲೆ, ರಕ್ತದ ಒಟ್ಟು ಕೊಲೆಸ್ಟರಾಲ್‌ ಪ್ರಮಾಣ ಹೃದಯ ನಾಳದ ಮತ್ತು ಮರಣ ಪ್ರಮಾಣದ ಮೇಲೆ ಘಾತೀಯ ಪ್ರಭಾವ ಬೀರುತ್ತದೆ ಎಂದು ಸುಮಾರು ೯೦೦,೦೦೦ ಜನರು ೬೧ ವಯಸ್ಸಿನ ಗುಂಪುಗಳಲ್ಲಿ ಹೆಚ್ಚು ಹೇಳಿಕೆ ನೀಡಿದ ಯುವಜನಾಂಗದ ಸಹಕಾರದ ಜೊತೆಗೆ ರುಜುವಾತು ಪಡಿಸಿದ್ದಾರೆ. ಆದರೂ, ಯುವ ಜನಾಂಗದವರಲ್ಲಿ ಹೃದಯನಾಳದ ರೋಗ ತುಲನಾತ್ಮಕವಾಗಿ ತುಂಬಾ ವಿರಳವಾಗಿರುವುದರಿಂದ, ಆರೋಗ್ಯದ ಮೇಲೆ ಅಧಿಕ ಕೊಲೆಸ್ಟರಾಲ್‌‌ನ ಬಲವಾದ ಪ್ರಭಾವದಿಂದ ವಯಸ್ಸಾದ ಜನರಲ್ಲಿ ಇನ್ನೂ ಹೆಚ್ಚಾಗಿದೆ.

ಸಂಕೀರ್ಣ ಪ್ರೋಟೀನಿನ ಅಲ್ಪಭಾಗಗಳು,LDL, IDL, ಮತ್ತು VLDL ಗಳು ಮೇಲಿನ ಹಂತಗಳಲ್ಲಿ ಎಥೆರೋಜೆನಿಕ್ (ಎಥಿರೋಸ್‌ಕ್ಲೀರೋಸಿಸ್ ಸಂಭವಿಸಲು ಕಾರಣವಾಗುವ) ಎಂದು ಪರಿಗಣಿಸಲ್ಪಡುತ್ತವೆ. 

ಈ ಭಾಗಗಳ ಪ್ರಮಾಣಗಳು, ಒಟ್ಟೂ ಕೊಲೆಸ್ಟರಾಲ್‌ ಪ್ರಮಾಣಕ್ಕಿಂತ ಹೆಚ್ಚಾಗಿ ಎಥೆರೋಜೆನಿಕ್ ನ ವಿಸ್ತಾರ ಮತ್ತು ಬೆಳವಣಿಗೆಗೆ ಸಂಬಂಧಿಸಿವೆ. ಹೇಳಿಕೆಯ ಮೇಲೆ, ಒಟ್ಟೂ ಕೊಲೆಸ್ಟರಾಲ್‌ ಸಾಮಾನ್ಯ ಮಿತಿಯ ಒಳಗಿದ್ದಾಗ, ಇಲ್ಲಿಯವರೆಗೆ ಮಾಡಿದ ಮೂಲತಃ ಚಿಕ್ಕ LDL ಮತ್ತು ಚಿಕ್ಕ HDL ಕಣಗಳು, ಯಾವ ಪರಿಸ್ಥಿತಿಯಲ್ಲಿ ಎಥೆರೋಮಾ ಬೆಳವಣಿಗೆಯ ಪ್ರಮಾಣ ಇನ್ನೂ ಹೆಚ್ಚಾಗುತ್ತದೆ. ಆದಾಗ್ಯೂ ಇದಕ್ಕೆ ವಿರುದ್ಧವಾಗಿ, ಎಲ್ ಡಿಎಲ್ ಕಣಗಳ ಸಂಖ್ಯೆ ಕಡಿಮೆ ಇದ್ದರೆ (ಹೆಚ್ಚಾಗಿ ವಿಸ್ತಾರವಾದ ಕಣಗಳು) ಮತ್ತು ಹೆಚ್ಚು ಶೇಕಡಾವಾರು ಎಚ್ ಡಿಎಲ್ ಕಣಗಳು ಹೆಚ್ಚಾಗಿರುತ್ತವೆ.

ಕೊಟ್ಟ ಒಟ್ಟೂ ಕೊಲೆಸ್ಟರಾಲ್‌ ಸಾಂದ್ರತೆಗೆ ಬದಲಾಗಿ, ಸಾಮಾನ್ಯವಾಗಿ ಎಥೆರೋಮಾ ಬೆಳವಣಿಗೆಯ ಪ್ರಮಾಣ ಕಡಿಮೆ ಅಥವಾ ನಕಾರಾತ್ಮಕ ಸಹ ಆಗಿರುತ್ತದೆ. ಇತ್ತೀಚೆಗೆ, IDEAL ನ ವಿಶ್ಲೇಷಣೆ ಮತ್ತು EPIC ಯ ನಿರೀಕ್ಷಿತ ಅಧ್ಯಯನಗಳು, HDL ಕೊಲೆಸ್ಟರಾಲ್‌ ಹೆಚ್ಚಿನ ಮಟ್ಟದಲ್ಲಿರುವುದಕ್ಕೂ (ಎಪೋಲಿಪ್ರೋಟೀನ್ ಎಪೋಲಿಪೊಪ್ರೋಟೀನ್ A-I ಮತ್ತು ಎಪೋಲಿಪೊಪ್ರೋಟೀನ್ B ಗಳಿಗೆ ಹೊಂದಿಕೊಂಡ) ಮತ್ತು ಹೃದಯನಾಳದ ರೋಗದ ಸಾಧ್ಯತೆ ಹೆಚ್ಚಾಗುವುದಕ್ಕೂ ಸಂಬಂಧವಿರುವುದನ್ನು ಕಂಡು ಹಿಡಿದಿದಿವೆ. 

ಇದು "ಒಳ್ಳೆಯ ಕೊಲೆಸ್ಟರಾಲ್‌" ನ ಹೃದಯ ಸಂರಕ್ಷಿಸುವ ಪಾತ್ರದ ಮೇಲೆ ಸಂದೇಹ ಉಂಟುಮಾಡಿದೆ.

ಸ್ಟ್ಯಾಟಿನ್ಸ್ ಎಂದು ಕರೆಯಲ್ಪಡುವ HMG-CoA ರಿಡಕ್ಟೇಸ್ ಇನ್ಹಿಬಿಟರ್‌ಗಳನ್ನು ಉಪಯೋಗಿಸಿ ಮಾಡಿದ ಬಹುಸಂಖ್ಯೆಯ ಮಾನವಾಧಾರಿತ ಪ್ರಯೋಗಗಳು ಮತ್ತೆ ಮತ್ತೆ ನಿರೂಪಿಸಿದ ಹಾಗೆ, ಲಿಪೋಪ್ರೋಟೀನ್ ರವಾನೆ ಮಾದರಿಗಳನ್ನು ಅನಾರೋಗ್ಯ ಮಾದರಿಯಿಂದ ಆರೋಗ್ಯಪೂರ್ಣ ಮಾದರಿಗೆ ಬದಲಾಯಿಸಿದಾಗ ಅದು ಹೃದಯನಾಳದ ರೋಗದ ಸಾಧ್ಯತೆಯನ್ನು ಗಮನಾರ್ಹವಾಗಿ ಕಡಿಮೆ ಮಾಡುತ್ತದೆ. ಪ್ರಚಲಿತವಾಗಿ ಕೊಲೆಸ್ಟರಾಲ್‌ ವಯಸ್ಕರಿಗೆ ಕಡಿಮೆ ಎಂದು ಪರಿಗಣಿಸಲಾದ ಪ್ರಮಾಣ ಇರುವವರಿಗೂ ಇದು ಪರಿಣಮಿಸುತ್ತದೆ.

ಇದರ ಪರಿಣಾಮವಾಗಿ, ಹೃದಯ ನಾಳದ ರೋಗದ ಇತಿಹಾಸವಿರುವ ಜನರು ಅವರ ಕೊಲೆಸ್ಟರಾಲ್‌ ಪ್ರಮಾಣವನ್ನು ಲೆಕ್ಕಿಸದೆ ಸ್ಟ್ಯಾಟಿನ್ಸ್‌ನಿಂದ ಪ್ರಯೋಜನ ಪಡೆದುಕೊಳ್ಳಬಹುದು, ಮತ್ತು ಗಂಡಸರಲ್ಲಿ ಹೃದಯ ನಾಳದ ರೋಗ ಇಲ್ಲದಿರುವಾಗಲೂ ಕೊಲೆಸ್ಟರಾಲ್‌ ಮಟ್ಟ ಕಡಿಮೆ ಮಾಡಿಕೊಳ್ಳುವುದರಿಂದ ("ಪ್ರಾಥಮಿಕ ನಿವಾರಣೆ") ಪ್ರಯೋಜನವಿದೆ. 

ಪುರುಷರ ಮೇಲೆ ಅಧ್ಯಯನ ನಡೆಸಿ ಕಂಡುಹಿಡಿದವುಗಳ ವಿಸ್ತಾರದ ಆಧಾರದ ಮೇಲೆ ಮಹಿಳೆಯರಲ್ಲಿ ಪ್ರಾಥಮಿಕ ನಿವಾರಣೆ ಜಾರಿಯಲ್ಲಿದೆ, 

ಆದರೆ ಮಹಿಳೆಯರಲ್ಲಿ, ಯಾವುದೇ ವಿಸ್ತಾರವಾದ ಸ್ಟ್ಯಾಟಿನ್‌ ಪರೀಕ್ಷೆಗಳು ಸಮಗ್ರ ಮರಣ ಪ್ರಮಾಣದಲ್ಲಿ ಅಥವಾ ಹೃದಯ ನಾಳದ ರೋಗ ಸಾಧ್ಯತೆಯಲ್ಲಿ ಕಡಿಮೆಯಾದುದನ್ನು ತೋರಿಸಲಿಲ್ಲ.

೧೯೮೭ ರ ರಾಷ್ಟ್ರೀಯ ಕೊಲೆಸ್ಟರಾಲ್‌ ಅಧ್ಯಯನ ಕಾರ್ಯಕ್ರಮದ ವರದಿ, ವಯಸ್ಕ ಚಿಕಿತ್ಸೆಯ ಗುಂಪುಗಳು, ಒಟ್ಟೂ ರಕ್ತದಲ್ಲಿ ಕೊಲೆಸ್ಟರಾಲ್‌ ನ ಪ್ರಮಾಣ < 200 mg/dL ಸಾಮಾನ್ಯ ಕೊಲೆಸ್ಟ್ರಾಲ್ ಇರಬೇಕೆಂದು ಸೂಚಿಸುತ್ತವೆ, 200-239 mg/dL ಅಂಚು-ಹೆಚ್ಚು, >೨೪೦ mg/dL ಹೆಚ್ಚು ಕೊಲೆಸ್ಟರಾಲ್‌. 

ಒಟ್ಟೂ ರಕ್ತದ ಕೊಲೆಸ್ಟರಾಲ್‌ ಪ್ರಮಾಣಗಳು ಮತ್ತು ಹೃದ್ರೋಗದ ತೊಂದರೆಗಳ ಬಗ್ಗೆ ಅಮೇರಿಕನ್ ಹಾರ್ಟ್ ಅಸೋಸಿಯೇಶನ್‌ ಸಮಾನ ರೂಪದ ನಿರ್ದಿಷ್ಟವಾದ ಮಾರ್ಗದರ್ಶನಗಳನ್ನು ಕೊಟ್ಟಿದೆ. 

ಆದರೂ, ಇವತ್ತಿನ ಪರೀಕ್ಷಾ ವಿಧಾನಗಳು LDL ("ಕೆಟ್ಟ") ಮತ್ತು HDL ("ಒಳ್ಳೆಯ") ಕೊಲೆಸ್ಟರಾಲ್‌‌ ಅನ್ನು ಬೇರೆ ಬೇರೆಯಾಗಿ ನಿರ್ಧರಿಸುತ್ತವೆ. ಈ ಸರಳವಾದ ವಿಚಾರಗಳು ಈಗ ಸ್ವಲ್ಪ ಹಳೆಯದಾಗಿವೆ. ಅಪೇಕ್ಷಿತ LDL ಹಂತವು ೧೦೦ mg/dL (೨.೬ mmol/L) ಎಂದು ಪರಿಗಣಿಸಲ್ಪಡುತ್ತದೆ. 

ಆದಾಗ್ಯೂ, ಮೇಲೆ ಹೇಳಿದ ವಿಚಾರಗಳ ಆಧಾರದ ಮೇಲೆ ಹೊಸದಾಗಿ < 70mg/dL ನ್ನು ಹೆಚ್ಚು ವ್ಯಕ್ತಿಗತ ಅಪಾಯಕಾರಿ ಎಂದು ಪರಿಗಣಿಸಲಾಗಿದೆ. ಒಟ್ಟು ಕೊಲೆಸ್ಟರಾಲ್‌ ನ ಅನುಪಾತವು HDL ಗೆ - ಮತ್ತೊಂದು ಒಳ್ಳೆಯ ಅಳತೆ - 5:1 ಕ್ಕಿಂತ ಕಡಿಮೆ ಇದ್ದಾರೆ ಆರೋಗ್ಯಕರ ಎಂದು ತಿಳಿಯಲಾಗಿದೆ. ಗಮನಿಸಬೇಕಾದ ಅಂಶ ಅಂದರೆ ಸಹಜವಾಗಿ ಮಕ್ಕಳಲ್ಲಿ LDL ಮೌಲ್ಯ ಕೊಬ್ಬಿನ ಅಂಶವು ಬೆಳೆಯುವ ಮೊದಲು 35 mg/dL ಇರುತ್ತದೆ.

ಒಟ್ಟೂ ಕೊಲೆಸ್ಟರಾಲ್‌‌ ಅನ್ನು HDL, LDL, ಮತ್ತು VLDL ಗಳ ಮೊತ್ತ ಎಂದು ವ್ಯಾಖ್ಯಾನಿಸಲಾಗಿದೆ. ಸಾಮಾನ್ಯವಾಗಿ ಒಟ್ಟೂ, HDL, ಮತ್ತು ಟ್ರೈಗ್ಲಿಸರೈಡ್‌ಗಳನ್ನು ಮಾತ್ರ ಅಳೆಯಲಾಗುವುದು. ಬೆಲೆಯ ಕಾರಣಗಳಿಂದ, VLDL ಎಂಬುದು ಟ್ರೈಗ್ಲಿಸರೈಡ್ ನ ಐದನೆ ಒಂದು ಭಾಗ ಎಂದು ಅಂದಾಜಿಸಲಾಗುತ್ತದೆ ಮತ್ತು LDL ನ್ನು ಫ್ರೈಡ್ ವಾಲ್ಡ್ ಸೂತ್ರ ( ಅಥವಾ ಅಸ್ಥಿರ)ವನ್ನು ಬಳಸಿ ಅಂದಾಜಿಸಲಾಗಿದೆ : ಅಂದಾಜು ಮಾಡಿದ LDL = [ ಒಟ್ಟೂ ಕೊಲೆಸ್ಟರಾಲ್‌ ] - [ ಒಟ್ಟೂ HDL ] - [ ಅಂದಾಜು ಮಾಡಿದ VLDL ]. 

ಟ್ರೈಗ್ಲಿಸರೈಡ್‌ಗಳು 200 mg/dL ಗಿಂತ ಮೇಲಿದ್ದಾಗ ಅಂದಾಜಿಸಲಾದ VLDL ಮತ್ತು LDL ಗಳು ಹೆಚ್ಚು ತಪ್ಪುಗಳನ್ನು ಹೊಂದಿರುತ್ತವೆ. ಮುಖ್ಯವಾಗಿ ರಕ್ತ ಪರೀಕ್ಷೆಗೆ ಎಂಟು ಗಂಟೆ ಮುಂಚಿನಿಂದ ಉಪವಾಸವಿರಬೇಕು, ಏಕೆಂದರೆ ಟ್ರೈಗ್ಲಿಸರೈಡ್‌ಗಳ ಪ್ರಮಾಣ ಆಹಾರ ತೆಗೆದುಕೊಂಡ ನಂತರ ಬದಲಾಗುತ್ತದೆ.

ಹೃದಯ ಸಂಬಂಧಿ ರೋಗದಲ್ಲಿ ಕೊಲೆಸ್ಟರಾಲ್‌‌ನ ಮುಖ್ಯ ಪಾತ್ರವನ್ನು ಗುರುತಿಸಿದ ನಂತರ, ಕೆಲವು ಅಧ್ಯಯನಗಳು ಕೊಲೆಸ್ಟರಾಲ್‌ ಪ್ರಮಾಣ ಮತ್ತು ಮರಣ ಪ್ರಮಾಣದ ನಡುವೆ ವ್ಯತ್ಕ್ರಮ ಸಂಬಂಧವನ್ನು ತೋರಿಸಿ ಆಶ್ಚರ್ಯವನ್ನುಂಟು ಮಾಡುತ್ತಿವೆ. ೨೦೦೯ ರಲ್ಲಿ ತೀವ್ರವಾಗಿ ಪರಿಧಮನಿಯ ರೋಗ ಲಕ್ಷಣಗಳಿರುವ ರೋಗಿಗಳನ್ನು ಅಧ್ಯಯನ ಮಾಡಿ ಹೈಪರ್‌ಕೊಲೆಸ್ಟರಾಲೇಮಿಯಾಗೂ ಹೆಚ್ಚಿನ ಮರಣ ಪ್ರಮಾಣದ ಫಲಿತಾಂಶಗಳಿಗೂ ಸಂಬಂಧವನ್ನು ಕಂಡು ಹಿಡಿದಿದೆ.. 

ಫ್ರಾಮಿಂಗ್‌ಹಾಮ್ ಹಾರ್ಟ್ ಸ್ಟಡಿಯ ಪ್ರಕಾರ, ೫೦ ಕ್ಕಿಂತ ಹೆಚ್ಚು ವರ್ಷ ವಯಸ್ಸಿನ ಜನರಲ್ಲಿ ಒಟ್ಟೂ ೧೧% ಹೆಚ್ಚಳ ಮತ್ತು CVD ಮರಣ ಪ್ರಮಾಣದಲ್ಲಿ ೧೪% ಹೆಚ್ಚಳ ಪ್ರತಿ mg/dL ಪ್ರತಿ ವರ್ಷ ಒಟ್ಟೂ ಕೊಲೆಸ್ಟರಾಲ್‌ ಪ್ರಮಾಣಗಳಲ್ಲಿ ಕುಸಿತ ಕಂಡು ಬಂದಿದೆ. ಹಳೆಯ ಗಂಭೀರವಾದ ರೋಗಗಳು ಅಥವಾ ಕ್ಯಾನ್ಸರ್ ಇರುವ ಜನರಲ್ಲಿ ಕೊಲೆಸ್ಟರಾಲ್‌ ಪ್ರಮಾಣ ಸಾಮಾನ್ಯಕ್ಕಿಂತ ಕೆಳಗಿದೆ ಎಂದು ಸಂಶೋಧಕರು ಆಪಾದಿಸಿದ್ದಾರೆ. 

ಈ ವಿವರಣೆಯನ್ನು ಓರಾರ್ಲ್‌ಬರ್ಗ್ ಹೆಲ್ತ್ ಮಾನಿಟರಿಂಗ್ ಅಂಡ್ ಪ್ರಮೋಶನ್ ಪ್ರೋಗ್ರಾಮ್ ಸಮರ್ಥಿಸುವುದಿಲ್ಲ, ಅತ್ಯಂತ ಕಡಿಮೆ ಕೊಲೆಸ್ಟರಾಲ್‌ ಇರುವ ಎಲ್ಲಾ ವಯಸ್ಸಿನ ಗಂಡಸರು ಮತ್ತು ಐವತ್ತಕ್ಕಿಂತ ಹೆಚ್ಚು ವಯಸ್ಸಿನ ಮಹಿಳೆಯರು ಕ್ಯಾನ್ಸರ್, ಯಕೃತ್ತಿನ ಖಾಯಿಲೆಗಳು, ಮತ್ತು ಮಾನಸಿಕ ರೋಗಗಳಿಂದ ಸಾಯುವ ಸಂಭವಗಳು ಹೆಚ್ಚಾಗಿತ್ತು. ಈ ಫಲಿತಾಂಶ ಕಡಿಮೆ ಕೊಲೆಸ್ಟರಾಲ್‌‌ನ ಪ್ರಭಾವ ಯುವ ಜನರಲ್ಲೂ ಸಹ ಆಗುತ್ತದೆ ಎಂದು ತೋರಿಸುತ್ತದೆ. 

ವಯಸ್ಸಾದ ಜನರ ಗುಂಪಿನ ನಡುವೆ ಮೊದಲು ಮಾಡಿದ ಇದು ವಯಸ್ಸಿನ ಜೊತೆ ಆಗುತ್ತಿರುವ ದೌರ್ಬಲ್ಯದ ಗುರುತು ಎಂಬ ತರ್ಕವನ್ನು ಇದು ನಿರಾಕರಿಸುತ್ತದೆ.

ವಿಜ್ಞಾನಿಗಳ ಒಂದು ಚಿಕ್ಕ ಗುಂಪು ದ ಇಂಟರ್ನ್ಯಾಶನಲ್ ನೆಟ್‌ವರ್ಕ್ ಆಫ್ ಕೊಲೆಸ್ಟರಾಲ್‌ ಸ್ಕೆಪ್ಟಿಕ್ಸ್‌ನಲ್ಲಿ ಒಟ್ಟುಗೂಡಿ ಕೊಲೆಸ್ಟರಾಲ್ ಮತ್ತು ಎಥೆರೋಸ್‌ಕ್ಲೀರೋಸಿಸ್‌ಗಳ ನಡುವೆ ಇರುವ ಸಂಬಂಧದ ಪ್ರಶ್ನೆಯನ್ನು ಮುಂದುವರೆಸಿದ್ದಾರೆ. 

ಆದಾಗ್ಯೂ, ಅಪಾರ ಸಂಖ್ಯೆಯ ವೈದ್ಯರು ಮತ್ತು ವೈದ್ಯಕೀಯ ವಿಜ್ಞಾನಿಗಳು ಸಂಬಂಧ ಇರುವ ಸತ್ಯವನ್ನು ಒಪ್ಪಿಕೊಂಡಿದ್ದಾರೆ.

ಅಧಿಕ ಕೊಲೆಸ್ಟರಾಲ್‌ ಪ್ರಮಾಣ
ಕೊಲೆಸ್ಟರಾಲ್‌ ನ ಸಂಶ್ಲೇಷಣೆಯ ವಿಧಾನ
ಕಾಲರಿಸ್ಟಿಕ್ ಲಿಕ್ವಿಡ್ ಕ್ರಿಸ್ಟಲ್‌ಗಳು
ಪ್ಲಾಸ್ಮಾ ರವಾನೆ ಮತ್ತು ಹೀರುವಿಕೆಯ ನಿಯಂತ್ರಣ